Спартанци су на савезнике покренули војску од 23.000 људи. Савезници нису имали више од 15.000. Агесилају је наређено да се сместа повуче из Мале Азије. Сазнавши са устанак, Агесилај је невероватном брзином напредовао ка Грчкој. Ксенофонт наводи да је пут који је персијском краљу 480. п. н. е. требало годину дана да пређе, Агесилај је прешао за месец дана. Савезницима је нанео два пораза – код Немеје и Коронеје, али није постигао значајније успехе.